सेना भर्ती अप्रैल में कराने की मांग
डीडवाना| केन्द्रीयमंत्री सीआर चौधरी के डीडवाना आगमन पर भाजपा किसान मोर्चा के संभाग प्रभारी रामाकिशन खीचड़ के नेतृत्व में भाजपा एवं एबीवीपी कार्यकर्ताओं ने नागौर में सेना भर्ती अप्रैल में आयोजित कराने की मांग की। खीचड़ ने बताया कि सेना भर्ती की तारीख अभी तक घोषित नहीं की गई है। उन्होंने बताया कि सेना भर्ती की परीक्षा की तिथि घोषित नहीं होने के कारण सेना भर्ती की तैयारी करने वाले युवाओं में निराशा है। इस दौरान गोपालराम ठोलिया, हनुमानाराम कस्वां, महेन्द्र स्वामी, गौरूदान, प्रेमाराम, खेमराज, अशोक, देवकरण, प्रकाश, रामस्वरूप, मनोहरनाथ, किशोर मेघवाल सहित अनेक युवा उपस्थित थे।
hin_Deva hin_Deva